Şîyar Xelîlo ke semedê wedartişê tecrîdê serê Rayberê Şarê Kurdî Abdullah Ocalanî 121 rojî grevê vêşanîye de mend  rîyê nêrehetîyê zerrî ra ame berdene bi nêweşxane.
Ame zanayene ke Şîyar Xelîl rewro Munîh de rîyê bênîzamî pirodayîşê zerrî ra ama berdene Merkezê Zerrî yê Almanî. Derheqê weşîya  Xelîlî de zanayîşo hîra nêame girewtene.
Xelîl pîya bi hîrê aktîvîstan grevê vêşanîye yê Almanya de ca girewtbi. Xelîlo ke 121 rojî grev de mend bi vengdayîşê Ocalanî 26’ê Gulane de pîya  bi embazanê xo çalakîya xo qedînayebî.
